Na temelju članka 16. Zakona o izmjenama i dopunama Zakona o lokalnoj i područnoj (regionalnoj) samoupravi („Narodne novine“ broj 98/19) i članka 45. Statuta Općine Antunovac („Službeni glasnik Općine Antunovac“ broj 2/13, 3/18 i 7/19) Općinski načelnik Općine Antunovac dana 20. veljače 2020. godine, donio je

**PRIJEDLOG**

**STATUTARNE ODLUKE**

**o Izmjenama i dopunama**

**Statuta Općine Antunovac**

Članak 1.

Statut Općine Antunovac („Službeni glasnik Općine Antunovac“ broj 2/13, 3/18 i 7/19) mijenja se i dopunjuje prema odredbama ove Odluke.

Članak 2.

Članak 20. mijenja se i glasi:

„Poslovi državne uprave koji se obavljaju u Općini Antunovac određuju se zakonom.

Troškovi povjerenih poslova državne uprave koje obavljaju upravna tijela Općine Antunovac podmiruju se iz državnog proračuna.“.

Članak 3.

U članku 23. stavku 7. riječ „središnjem“ se briše.

U stavku 8. riječ „središnjeg“ se briše.

Članak 4.

U članku 36. stavku 2. riječi „predstojniku ureda državne uprave u županiji“ mijenjaju se riječima „nadležnom tijelu državne uprave u čijem je djelokrugu opći akt“.

Članak 5.

Članak 46. mijenja se i glasi:

„Općinski načelnik odgovoran je za zakonito i pravilno obavljanje povjerenih poslova državne uprave tijelu državne uprave nadležnom za upravni nadzor u odgovarajućem upravnom području.“.

Članak 6.

U članku 48. riječi „predstojnika ureda državne uprave u županiji“ mijenjaju se riječima: „nadležno tijelo državne uprave u čijem je djelokrugu opći akt“.

Članak 7.

U članku 53. stavak 1. riječi „poslove državne uprave prenijete na Općinu“ mijenjaju se riječima „povjerene poslove državne uprave“.

Članak 8.

U članku 60. iza stavka 1. dodaje se novi stavak 2., koji glasi:

„Upravna tijela Općine Antunovac u obavljanju povjerenih poslova državne uprave rješavaju u upravnim stvarima u prvom stupnju.“.

Dosadašnji stavak 2. postaje stavak 3.

Iza novog stavka 3. dodaje se novi stavak 4. koji glasi:

„Protiv pojedinačnih akata iz stavka 2. ovoga članka može se izjaviti žalba nadležnom tijelu državne uprave u skladu s posebnim zakonom kojim se uređuje posebno upravno područje.“

Dosadašnji stavci 3. i 4. postaju stavci 5. i 6.

Iza novog članka 6. dodaje se novi stavak 7., koji glasi:

„Odredbe ovoga članka odnose se i na pojedinačne akte koje donose pravne osobe kojima je odlukom predstavničkog tijela, u skladu sa zakonom, povjereno obavljanje javnih ovlasti u poslovima iz samoupravnog djelokruga jedinica.“.

Članak 9.

U članku 61. stavku 1. riječi „ured državne uprave u županiji“ i riječ „središnja“ se brišu.

Članak 10.

U članku 62. stavku 2. riječ „središnja“ se briše.

Članak 11.

Ovaj Prijedlog odluke daje se Općinskom vijeću Općine Antunovac na usvajanje.

Članak 12.

Ova Odluka stupa na snagu osmog dana od dana objave u „Službenom glasniku Općine Antunovac“

KLASA: 041-01/13-01/01

URBROJ: 2158/02-01-20-8

U Antunovcu, 20. veljače 2020. godine

Općinski načelnik

Davor Tubanjski, bacc ing agr.